તેરે હાથ મે મેરા હાથ હો, સારી જન્નતે મેરે પાસ હો. ફનાનું આ ગીત ખૂબ જ રોમેન્ટિક છે. પણ શું તમે જાણો છો કે આ સાયન્ટિફકલી સાબિત થયેલું સત્ય છે. લાગી ને નવાઇ. તો ચલો એક પ્રયોગ કરીએ. તમે જ્યારે લો ફીલ કરો, બેચેની અનુભવો, કે અકળામણ કે ગભરામણ થાય ત્યારે તમે તમારા પાર્ટનરનો હાથ પકડી લો. અહીં આ પ્રયોગ કરવા માટે જરુરી નથી કે પાર્ટનર જ જોઇએ. તમે તમારી સૌથી નજીક જે હોય, મિત્ર કે પરિવારના સભ્યો, ભાઇબહેન કોઇ પણ તેનો હાથ પકડી જુઓ. અને પછી જુઓ કે તમારી લાગણીઓ કેવી ડાઉન માંથી અપ થાય છે. વૈજ્ઞાનિકોએ આ પ્રયોગ દંપતિઓ પર કર્યો. જે અનુસાર તેમણે તારણ કાઢ્યું કે જ્યારે કોઇ વ્યક્તિ દુઃખમાં હોય, અને તે પોતાના પાર્ટનરનો હાથ પકડે છે ત્યારે તેઓની માનસિક તરંગો પરસ્પર મળે છે. અને તેને કારણે દુઃખ ઓછુ અનુભવાય છે. પાર્ટનરનો હાથ પકડવાથી તેની સહાનુભુતિ અને સથવારો અનુભવાતા આરામ લાગે છે. જેટલી માનસિક તરંગો મળે તેટલી જ વધુ રાહત અનુભવાય. અને દુઃખ દર્દ ઓછુ અનુભવાય.